Hr Priit Alekask
Riigi Kaitseinvesteeringute Keskus
Järve 34A
11314 Tallinn
		Teie 12.09.2024 pöördumine	
			
		Meie 26.09.2024 nr KV-4.1-3.1/24/17589-2	

Arvamuse küsimine Tapa linna Loode tn 8 maaüksuse detailplaneeringu kohta	

Austatud hr Alekask	

Tapa Vallavalitsus esitas Riigi Kaitseinvesteeringute Keskusele kooskõlastamiseks Tapa linna Loode tn 8 maaüksuse detailplaneeringu. Detailplaneeringu koostamise eesmärgiks on määrata Loode tn 8 kinnistule kauplusehoone rajamiseks) ehitusõigus. Detailplaneeringuga soovitakse muuta hoonestamata kinnistu maa sihtotstarvet, määrata ehitusõigus, lahendada liikluskorraldus, haljastus ja heakord ning muud asjakohased ülesanded. Ehitusõiguse määramine on vajalik ca 1650 m² ehitisealuse pinnaga kaubandushoone (koos kliendiparkla ja juurdepääsuteedega) ning nende toimimiseks vajaliku taristu rajamiseks. Lisaks lahendatakse hoonestustingimused, tehnovõrkudega varustamine ja haljastuse põhimõtted. Lisaks lubatakse detailplaneeringu alale kavandada päikesepaneele.

Kaitseväe hinnangul asub Tapa linna Loode tn 8 maaüksus Kaitseministri 26.06.2015 määruse nr 16 „Riigikaitselise ehitise töövõime kriteeriumid, piirangute ruumiline ulatus ja andmed riigikaitselise ehitise töövõimet mõjutavate ehitiste kohta” Lisa 1 Tapa linnaku töövõime säilitamiseks kehtestatud 2000 m piiranguvööndis, millele seada päikeseelektrijaama (PEJ) päikesepaneelide võimsuse piirang kuni 50 kW.

Kaitsevägi teeb ettepaneku lisada kooskõlastamiseks esitatud dokumendi "Tapa linnas asuva loode tn 8 maaüksuse ja lähiala detailplaneering" punktis "4.5.5. Elektrivarustus" juurde märkus "Elektrivarustuse projekteerimisel võtta aluseks juriidilise isikule kuuluvale päikeseelektrijaama (PEJ) päikesepaneelide võimsuse piirang kuni 50 kW."

Lugupidamisega	

[ allkirjastatud digitaalselt ]

Veikko Kannel	
Kolonel	
Kaitseväe peastaabi analüüsi- ja planeerimisosakonna ülem	

		
Peeter Subbi 717 1520
peeter.subbi@mil.ee